

 REPUBLIKA HRVATSKA

OSJEČKO-BARANJSKA ŽUPANIJA

 OPĆINA ČEPIN

 OPĆINSKO VIJEĆA

KLASA: 021-05/18-01/11

URBROJ: 2158/05-18-1

Čepin, 19. prosinca 2018.

Z A P I S N I K

sa 15. sjednice Općinskog vijeća Općine Čepin održane 19. prosinca 2018. godine u

prostorijama Općine Čepin, K. Zvonimira 105

Sjednicu je u 19,00 sati otvorio predsjednik Općinskog vijeća Robert Periša, utvrdivši da je sjednici nazočno 15 vijećnika od izabranih 17 te da Vijeće može pravovaljano odlučivati.

NAZOČNI ČLANOVI OPĆINSKOG VIJEĆA:

1.Boris Marks

2. Miroslav Jerković

3. Anamarija Gregić

4. Ksenija Rajtek

5. Valentin Pavleković

6. Velimir Džambić

7. Zoran Horvat

8. Robert Periša

9. Josip Đimber

10. Hrvoje Hefer

11. Josip Skočibušić

12. Marko Brekalo

13. Melani Starčević

15. Marija Čačić

16. Dražen Arnold

SJEDNICI NISU NAZOČNI:

1. Mario Žanko

2. Tanja Paun

Sjednici su također nazočni: općinski načelnik Dražen Tonkovac, zamjenici općinskog načelnika Mateja Kalajžić i Ivan Žeravica, pročelnici Mirjana Cvitkušić, Tomislav Kuna i Krešimir Crnković, viši savjetnik Željko Mamić i **Tomislav Nađ, predstavnik DVD-a Čepin.**

Predsjednik Vijeća upoznao je nazočne s predloženim dnevnim redom.

Predsjednik Vijeća otvara raspravu.

Vijećnik D. Arnold predložio je da se točka 18. „Donošenje Odluke o povećanju temeljnog kapitala u društvu Urednost d.o.o. Čepin“ skine s dnevnog reda. Naveo je kako prema Zakonu o trgovačkim društvima Urednost d.o.o. ima svoja tijela upravljanja, i sukladno tom Zakonu na prijedlog Uprave uz slaganje Nadzornog odbora Skupština društva donosi odluku o povećanju temeljenog kapitala.

Obrazloženje je dao općinski načelnik.

Vijećnik H. Hefer naveo je kako je trebalo napravi par vijeća (dva vijeća u dva tjedna) da se izglasaju te točke, te da je prekratak rok da se svi ti materijali pročitaju i prouče.

Vijećnik D. Arnold također je istaknuo kako je nemoguće pročitati tolike materijale u tako kratkom vremenu (u 3 ili 4 dana), te adekvatno reagirati na puno važnih točaka, a kao najvažniji strateški godišnjeg dokumenta a to je Proračun Općine Čepin koji bi bio sasvim dovoljan sam za sebe na ovom Vijeću.

Vijećnik J. Skočibušić dotaknuo je se zakonskih rokova vezano za točku 3. dnevnog reda „Donošenje Proračuna Općine Čepin za 2019. godinu i projekcija Proračuna za 2020. i 2021. godinu“, i sa istim zakonom upoznao nazočne vijećnike, te naveo kako oni izražavaju protest protiv ove točke dnevnog reda.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 10 glasova ZA i 5 glasova PROTIV donijelo je predloženi dnevni red, kako slijedi:

**D N E V N I R E D**

1. Usvajanje zapisnika sa 14. sjednice Općinskog vijeća Općine Čepin

2. Donošenje Poslovničke odluke o izmjenama i dopunama Poslovnika Općinskog vijeća

 Općine Čepin

3. Donošenje Proračuna Općine Čepin za 2019. godinu i projekcija Proračuna za 2020. i 2021.

 godinu

4. Donošenje Programa javnih potreba u kulturi Općine Čepin i ostalim društvenim

 djelatnostima za 2019. godinu

5. Donošenje Programa javnih potreba u sportu Općine Čepin u 2019. godini

6. Donošenje Programa održavanja komunalne infrastrukture u Općini Čepin za 2019. godinu

7. Donošenje Programa građenja komunalne infrastrukture na području Općine Čepin za 2019.

 godinu

8. Donošenje Programa gradnje građevina za gospodarenje komunalnim otpadom za 2019.

 godinu

9. Donošenje Plana korištenja sredstava ostvarenih od zakupa, prodaje, prodaje izravnom

 pogodbom privremenog korištenja i davanja na korištenje izravnom pogodbom na području

 Općine Čepin u 2019. godini

10. Donošenje Odluke o izvršenju Proračuna Općine Čepin za 2019. godinu

11. Donošenje Odluke o komunalnom doprinosu

12. Donošenje Odluke o komunalnoj naknadi

13. Donošenje Odluke o vrijednosti boda

14. Donošenje Odluke o usvajanju Strategije upravljanja imovinom u vlasništvu Općine Čepin

 za razdoblje od 2018. do 2025. godine

15. Donošenje Odluke o usvajanju Godišnjeg plana upravljanja imovinom u vlasništvu Općine

 Čepin za 2019. godinu

16. Donošenje Analize stanja sustava civilne zaštite za Općinu Čepin u 2018. godini

17. Donošenje Godišnjeg plana razvoja sustava civilne zaštite s financijskim učincima za

 trogodišnje razdoblje za 2019.-2021. godinu

18. Donošenje Odluke o povećanju temeljnog kapitala u društvu Urednost d.o.o. Čepin

19. Donošenje Odluke o obustavi isplate sredstava za redovito godišnje financiranje iz

 Proračuna Općine Čepin vijećniku Draženu Arnoldu

20. Donošenje Odluke o obustavi isplate sredstava za redovito godišnje financiranje iz

 Proračuna Općine Čepin vijećnici Tanji Paun

21. Donošenje Zaključka o davanju prethodne suglasnosti na Prijedlog Statuta Javne vatrogasne

 postrojbe Čepin

22. Donošenje Zaključka o davanju prethodne suglasnosti na Prijedlog Statuta Centra za kulturu

 Čepin

23. Razno

TOČKA 1. USVAJANJE ZAPISNIKA SA 14. SJEDNICE OPĆINSKOG VIJEĆA

 OPĆINE ČEPIN

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Zapisnika.

Općinsko vijeće Općine Čepin sa 10 glasova ZA, 1 glas PROTIV i 4 glasa SUZDRŽAN usvojilo je Zapisnik sa 14. sjednice Općinskog vijeća Općine Čepin.

TOČKA 2. DONOŠENJE POSLOVNIČKE ODLUKE O IZMJENAMA I DOPUNAMA

 POSLOVNIKA OPĆINSKOG VIJEĆA OPĆINE ČEPIN

Vijećnici su zajedno sa dnevnim redom dobili i materijal za točku 2. dnevnog reda.

S ovom točkom dnevnog reda nazočne je upoznao pročelnik K. Crnković te naveo kako se radi o Poslovničkoj odluci kojom se mijenja Poslovnik, a smisao je da se zabranjuje snimanje sjednica osim na način kakav je utvrđen Poslovnikom. To do sada nije bio slučaj, te se smatra da to treba promijeniti.

Predsjednik Vijeća otvara raspravu.

Vijećnika M. Brekalo zanima zašto se zabranjuje snimanje, temeljem čega se predlaže da se zabrani snimanje javnih sjednica, na što se poziva.

Odgovor su dali pročelnik K. Crnković, predsjednik Općinskog vijeća R. Periša.

Vijećnik J. Skočibušić mišljenja je da se ne želi da ono o čemu se raspravlja na sjednicama da to vidi javnost, naši građani. Naveo je da oni izražavaju protest i neće podržati ovu točku.

Odgovor je dao predsjednik Općinskog vijeća R. Periša.

**Vijećnik M. Brekalo zatražio je obrazloženje u članku 1. stavak 3. „…bez odobrenja predsjednika Općinskog vijeća nije dopušteno snimanje od strane drugih osoba…“,** te ga zanima tko su to druge osobe.

Odgovor je dao pročelnik K. Crnković.

Vijećnica Ksenja Rajtek predložila je da se ova Odluka nadopuni da se uz audio snimanje stavi i video snimanje i da to vrijedi za sve prisutne na Vijeću (u čl. 1. stavak br. 3.)

**Pročelnik K. Crnković naveo je kako bi se po prijedlogu vijećnice K. Rajtek trebalo promijeniti u članku 1. stavak 3. i 4. u tom dijelu teksta.**

Vijećnik D. Arnold naveo je kako je mišljenja da je to na nekim način u koliziji s tim što su sjednice javne, te da se osvrnuo i na pisanje zapisnika. Naveo je da neće dići ruku za ovu točku dnevnog reda.

Obrazloženje je dao predsjednik Vijeća, pročelnik K. Crnković.

Vijećnik H. Hefer protiv je tog prijedloga jer misli da su sve sjednice Vijeća javne, zašto se ne bi snimalo. Smatra da je to suprotnom Zakonu o pristupu informacijama RH i direktiva EU.

Predsjednik Vijeća zaključuje raspravu i stavlja na glasovanje prijedlog vijećnice K. Rajtek da se nadopuni Poslovnička odluka o izmjenama i dopunama Poslovnika Općinskog vijeća Općine Čepin na način da se članak 1. nadopuni da se osim snimanja nadopuni i navede i sa audio vizualnim sredstvima i da isto vrijedi za sve prisutne na sjednici Općinskog vijeća.

Općinsko vijeće Općine Čepin sa 10 glasova ZA, 5 glasova PROTIV prihvatilo je prijedlog vijećnice K. Rajtek.

Predsjednik Vijeća odredio je stanku od 10 minuta **da se donese nova Poslovnička odluka.**

**Nakon kratke pauze pročelnik K. Crnković pročita je članak 1. Poslovničke odluke zajedno sa izmjenama u stavku 4. i 5. članka 1. Odluke.**

Predsjednik Vijeća zaključuje raspravu i stavlja na glasovanje prijedlog Poslovničke odluke.

Općinsko vijeće Općine Čepin sa 10 glasova ZA, 5 glasova PROTIV donijelo je

POSLOVNIČKU ODLUKU

O IZMJENAMA I DOPUNAMA POSLOVNIKA OPĆINSKOG VIJEĆA OPĆINE ČEPIN (Poslovnička odluka je sastavni dio ovog Zapisnika)

Vijećnik M. Brekalo zamolio je za 5 minuta stanke prije nego što se nastavi sa radom ispred Mosta.

Nakon kratke stanke vijećnik M. Brekalo izvijestio je predsjednika Vijeća u znak protesta i načina na koji vodi sjednicu, mjera koje predlaže, zabranjuje javni rad njima kao vijećnicima, napustiti će ovu sjednicu i neće sudjelovati na ovoj sjednici. Razlog zbog kojeg će napustiti sjednicu je 2. točka dnevnog reda. Isto tako zamjeraju način na koji im se dostavlja Proračun Općine Čepin, van zakonskih rokova, način na koji radi i izglasava zakonske odredbe u Općini, smatraju da to nije u redu, te da nije u redu da se tako radi i ponaša. Zahvalio je se na svemu, a sve to je iznio ispred vijećnika Mosta i svih prisutnih oporbenih vijećnika predstavnika HDZ-a i nezavisne liste, tj. sada HNS-e. Sjednicu su napustili vijećnici Mosta i svi prisutni oporbeni vijećnici predstavnici HDZ-a i nezavisne liste, tj. sada HNS-e: H. Hefer, J. Skočibušić, M. Brekalo, M. Čačić, D. Arnold.

TOČKA 3. DONOŠENJE PRORAČUNA OPĆINE ČEPIN ZA 2019. I PROJEKCIJA

 PRORAČUNA ZA 2020. I 2021. GODINU

Vijećnici su zajedno sa dnevnim redom dobili i prijedlog Proračuna Općine Čepin za 2019. godinu i projekcije Proračuna za 2020. i 2021. godinu.

Sa Proračunom Općine Čepin za 2019. godinu i projekcijama Proračuna za 2020. i 2021. godinu nazočne vijećnike upoznala je pročelnica M. Cvitkušić, te navela da je ukupan iznos Proračuna za 2019. godinu planiran u iznosu od 75.976.600,00 kn, te nadalje obrazložila isti.

Općinski načelnik D. Tonkovac upoznao je nazočne vijećnike sa investicijama u koje će se ulagati slijedeće godine: gospodarska zona, dvorana, biciklističke staze, rekreacijski centar Livana, rasvjeta u Beketincima, reciklažno dvorište, kao i sve ostalo tehničko održavanje. Nadalje je se osvrnuo i na demografsku obnovu, javnu vatrogasnu postrojbu.

Predsjednik Općinskog vijeća naveo je kako je stigao **amandman Kluba vijećnika Mosta nezavisnih lista Čepin na prijedlog Proračuna Općine Čepin za 2019. godinu i projekcije za 2020. i 2021. godinu koji je prilog Zapisniku.)**

Općinski načelnik D. Tonkovac osvrnuo je se na predloženi amandman, a vezano za ukidanje naknade vijećnicima te naveo da će svatko za svoj posao biti plaćen za sve obveze koje rade za dobrobit svoje zajednice. Nadalje je naveo da se od izbornog Proračuna 20% Proračuna koristi kroz predškolski odgoj (školstvo, srednja škola, fakultet, socijalna davanja), a od 2019. godine stupa na snagu socijalna mjera za svako treće dijete i slijedeće 200,00 kn po djetetu mjesečno. Naveo je kako oporbeni vijećnici (Mosta, HDZ-a, nezavisne liste HNS-a), imaju priliku da se svoje naknade odreknu i za taj iznos da će poveća naknada za djecu ili stavka koju oni žele.

Predsjednik Vijeća dao je na glasovanje Amandman Kluba vijećnika Mosta nezavisnih lista Čepin.

Općinsko vijeće Općine Čepin sa 10 glasova PROTIV nije prihvatilo Amandman Kluba vijećnika Mosta nezavisnih lista.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Proračuna Općine Čepin za 2019. godinu i projekcije Proračuna za 2020. i 2021. godinu.

Općinsko vijeće Općine Čepin sa 10 glasova ZA donijelo je

PRORAČUN OPĆINE ČEPIN ZA 2019. GODINU I

PROJEKCIJE PRORAČUNA ZA 2020. I 2021. GODINU

(Proračuna Općine Čepin za 2019. godinu i projekcije Proračuna za 2020. i 2021. godinu

sastavni su dio ovog Zapisnika)

TOČKA 4. DONOŠENJE PROGRAMA JAVNIH POTREBA U KULTURI OPĆINE ČEPIN

 I OSTALIM DRUŠTVENIM DJELATNOSTIMA ZA 2019. GODINU

Vijećnici su zajedno sa dnevnim redom dobili i materijal za točku 4. dnevnog reda.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Programa.

Općinsko vijeće sa 10 glasova ZA donijelo je

PROGRAM

javnih potreba u kulturi Općine Čepin

i ostalim društvenim djelatnostima za 2019. godinu

(Program je sastavni dio ovog Zapisnika)

TOČKA 5. DONOŠENJE PROGRAMA JAVNIH POTREBA U SPORTU OPĆINE ČEPIN

 u 2019. GODINU

Vijećnici su zajedno sa dnevnim redom dobili i materijal za točku 5. dnevnog reda.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Programa.

Općinsko vijeće Općine Čepin sa 10 glasova ZA donijelo je

PROGRAM

JAVNIH POTREBA U SPORTU OPĆINE ČEPIN U 2019. GODINI

(Program je sastavni dio ovog Zapisnika)

TOČKA 6. DONOŠENJE PROGRAMA ODRŽAVANJA KOMUNALNE

 INFRASTRUKTURE U OPĆINI ČEPIN ZA 2019. GODINU

Vijećnici su zajedno sa dnevnim redom dobili i materijal za točku 6. dnevnog reda.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Programa.

Općinsko vijeće Općine Čepin sa 10 glasova ZA donijelo je

PROGRAM

održavanja komunalne infrastrukture u Općini Čepin za 2019. godinu

(Program je sastavni dio ovog Zapisnika)

TOČKA 7. DONOŠENJE PROGRAMA GRAĐENJA KOMUNALNE INFRASTRUKTURE

 NA PODRUČJU OPĆINE ČEPIN ZA 2019. GODINU

Vijećnici su zajedno sa dnevnim redom dobili i materijal za točku 7. dnevnog reda.

Predsjednik vijeća otvara raspravu.

Kako se nitko nije javio za riječ predsjednik Vijeća zatvara raspravu i stavlja na glasovanje prijedlog Programa.

Općinsko vijeće Općine Čepin sa 10 glasova ZA donijelo je

PROGRAM

građenja komunalne infrastrukture na području Općine Čepin za 2019. godinu

(Program je sastavni dio ovog Zapisnika)

TOČKA 8. DONOŠENJE PROGRAMA GRADNJE GRAĐEVINA ZA GOSPODARENJE

 KOMUNALNIM OTPADOM ZA 2019. GODINU

Vijećnici su zajedno sa dnevnim redom dobili i materijal za točku 8. dnevnog reda.

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Programa.

Općinsko vijeće Općine sa 10 glasova ZA donijelo je

PROGRAM

gradnje građevina za gospodarenje komunalnim otpadom za 2019. godinu

(Program je sastavni dio ovog Zapisnika)

TOČKA 9. DONOŠENJE PLANA KORIŠTENJA SREDSTAVA OSTVARENIH OD

 ZAKUPA, PRODAJE, PRODAJE IZRAVNOM POGODBOM,

 PRIVREMENOG KORIŠTENJA I DAVANJA NA KORIŠTENJA

 IZRAVNOM POGODBOM NA PODRUČJU OPĆINE ČEPIN U 2019. GODINI

Vijećnici su zajedno sa dnevnim redom dobili i materijal za točku 9. dnevnog reda.

Predsjednik vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Plana.

Općinsko vijeće Općine Čepin sa 10 glasova ZA donijelo je

PLAN

korištenja sredstava ostvarenih od zakupa, prodaje, prodaje izravnom pogodbom,

privremenog korištenja i davanja na korištenje izravnom pogodbom

na području Općine Čepin u 2019. godinu

(Plan je sastavni dio ovog Zapisnika)

TOČKA 10. DONOŠENJE ODLUKE O IZVRŠENJU PRORAČUNA OPĆINE ČEPIN

 ZA 2019. GODINU

Vijećnici su zajedno sa dnevnim redom dobili i materijal za točku 10. dnevnog reda.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

ODLUKU

o izvršenju Proračuna Općine Čepin za 2019. godinu

(Odluka o izvršenju Proračuna Općine Čepin za 2019. godinu je sastavni dio ovog Zapisnika)

TOČKA 11. DONOŠENJE ODLUKE O KOMUNALNOM DOPRINOSU

Vijećnici su zajedno sa dnevnim redom dobili i materijal za točku 10. dnevnog reda.

S ovom točkom dnevnog reda nazočne vijećnike je upoznao pročelnik T. Kuna rekavši kako je izašao novi Zakon o komunalnom gospodarstvu koji je propisao rokove u kojemu se moraju uskladiti postojeće odluke a to su Odluka o komunalnom doprinosu, Odluka o komunalnoj naknadi i Odluka o vrijednosti boda vezana za komunalnu naknadu. Naveo je kako se Odluka o komunalnom doprinosu sastoji od 4 zone, te obrazložio istu. Naveo je da je novina, a pokazala je se uspješnom u smislu naplate, a kada se radi o popustu za jednokratno plaćanje komunalnog doprinosu u iznosu od 30%. Isto tako je naveo da je novina za one ljude koji su podnijeli zahtjev za legalizaciju da se primjenjuju cijene koje su se primjenjivale danom kada su podnijeli zahtjev.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Odluke o komunalnom doprinosu.

Općinsko vijeće Općine Čepin sa 10 glasova ZA donijelo je

ODLUKU

o komunalnom doprinosu

(Odluka o komunalnom doprinosu je sastavni dio ovog Zapisnika)

TOČKA 12. DONOŠENJE ODLUKE O KOMUNALNOJ NAKNADI

Vijećnici su zajedno sa dnevnim redom dobili i materijal za točku 12. dnevnog reda.

S ovom točkom dnevnog reda nazočne vijećnika je upoznao pročelnik T. Kuna rekavši kako je Odluka o komunalnoj naknadi vezanu uz promjenu Zakona. Naveo je kako su tu 3 zone. Prva zona je Čepin i Livana, a druga zona je sve što je na području Općine Čepin. U Gospodarskoj zoni će se plaćati kao da je druga zona. Naknada se plaća za stambeni prostor, garažni prostor, prostorni prostor, građevinsko zemljište koje služi obavljanju poslovne djelatnosti, te za neizgrađeno građevinsko zemljište.

Točku 12. također je obrazložio i općinski načelnik.

Predsjednik Vijeća otvara raspravu.

Vijećnik J. Đimber zatražio je informaciju vezano za plaćanje komunalne naknade za neizgrađeno građevinsko zemljište da li je to novo ili je to bilo.

Odgovor je dao pročelnik T. Kuna.

Predsjednik Vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

ODLUKU

o komunalnoj naknadi

(Odluka o komunalnoj naknadi je sastavni dio ovog Zapisnika)

13. DONOŠENJE ODLUKE O VRIJEDNOSTI BODA

Vijećnici su zajedno sa dnevnim redom dobili i materijal za točku 13. dnevnog reda.

S ovom točkom dnevnog reda nazočne vijećnike upoznao je pročelnik T. Kuna rekavši kako je ova Odluka bitna iz razloga što se moraju izdati nova Rješenja i Zakonom je propisana do kada se ista mora donijeti. Naveo je kako je bitno naglasiti da se vrijednost boda nije mijenjala.

Predsjednik Vijeća otvorio je raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Odluke o vrijednosti boda.

Općinsko vijeće Općine Čepin sa 10 glasova ZA donijelo je

ODLUKU

o vrijednosti boda

(Odluka o vrijednosti boda je sastavni dio ovog Zapisnika)

TOČKA 14. DONOŠENJE ODLUKE O USVAJANJU STRATEGIJE UPRAVLJANJA

 IMOVINOM U VLASNIŠTVU OPĆINE ČEPIN ZA RAZDOBLJE OD

 2018. DO 2025. GODINE

Vijećnici su zajedno sa dnevnim redom dobili materijal za točku 14. dnevnog reda.

S ovom točkom dnevnog reda nazočne vijećnika upoznao je pročelnik T. Kuna. Naveo je da je cilj ove strategije dugoročno osigurati održivo i učinkovito i transparentno upravljanje i raspolaganje imovinom Općine Čepin u skladu sa općim ciljem Strateškog plana Ministarstva državne imovine za razdoblje 2018.-2020. g. Održivost je važna za život i rad postojećih i budućih naraštaja. Istodobno cilj je osigurati da imovina Općine Čepin bude u službi gospodarskog rasta. Naveo je da se Plan morati svake godine donositi.

Predsjednik Vijeća otvara rasprava.

Kako se nitko nije javio za riječ predsjednik zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

ODLUKU

o usvajanju Strategije upravljanja imovinom u vlasništvu Općine Čepin

za razdoblje od 2018. do 2025. godine

(Odluka je sastavni dio ovog Zapisnika)

TOČKA 15. DONOŠENJE ODLUKE O USVAJANJU GODIŠNJEG PLANA

 UPRAVLJANJA IMOVINOM U VLASNIŠTVU OPĆINE ČEPIN ZA 2019.

 GODINU

Vijećnici su zajedno sa dnevnim redom dobili i materijal za točku 15. dnevnog reda.

S ovom točkom dnevnog reda nazočne vijećnika je upoznao pročelnik T. Kuna te naveo kako se godišnjim Planom rješavanju kratkoročni ciljevi i smjernice upravljanja imovinom Općine Čepin. Naveo je kako Općina Čepin mora napraviti registar imovine kao i registar komunalne infrastrukture po Zakonu o komunalnom gospodarstvu.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

ODLUKU

o usvajanju Godišnjeg plana upravljanja imovinom

u vlasništvu Općine Čepin za 2019. godinu

(Odluka je sastavni dio ovog Zapisnika)

TOČKA 16. DONOŠENJE ANALIZE STANJA SUSTAVA CIVILNE ZAŠTITE ZA

 OPĆINU ČEPIN U 2018. GODINI

Vijećnici su zajedno sa dnevnim redom dobili i materijal za točku 16. dnevnog reda.

S ovo točkom dnevnog reda nazočne vijećnike je upoznao pročelnik K.Crnković rekavši kako mjere i aktivnosti u sustavu civilne zaštite provode sljedeće operativne snage sustava civilne zaštite: Stožeri civilne zaštite, operativne snage vatrogastva, operativne snage hrvatskog Crvenog križa, operativne snage Hrvatske gorske službe spašavanja, udruge, postrojbe i povjerenici civilne zaštite, koordinatori na lokaciji i pravne osobe u sustavu civilne zaštite. Upoznao je nazočne sa svim onim što je u 2018. godini učinjeno i usklađeno a zbog donošenja novog Zakona o sustavu civilne zaštite kao i podzakonskih propisa.

Predsjednik Vijeća otvorio je raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Analize.

Općinsko vijeće Općine Čepin sa 10 glasova ZA donijelo je

ANALIZU STANJA SUSTAVA CIVILNE ZAŠTITE

ZA OPĆINU ČEPIN U 2018. GODINI

(Analiza je sastavni dio ovog Zapisnika)

TOČKA 17. DONOŠENJE GODIŠNJEG PLANA RAZVOJA SUSTAVA CIVILNE

 ZAŠTITE S FINANCIJSKIM UČINCIMA ZA TROGODIŠNJE RAZDOBLJE

 ZA 2019.-2021. GODINU

Vijećnici su zajedno sa dnevnim redom dobili i materijal za točku 17. dnevnog reda.

Pročelnik K. Crnković upoznao je nazočne sa Godišnjim planom razvoja sustava civilne zaštite s financijskim učincima za trogodišnje razdoblje za 2019.-2021. godinu. Naveo je kako je u Općinsku upravu Općine Čepin pristiglo Rješenje kojim je Državna uprava za zaštitu i spašavanje utvrdila da je cijeli postupak osnivanja Javne vatrogasne postrojbe u skladu u potpunosti sa Zakonom i dali su svoje pozitivno mišljenja na osnivanje.

Predsjednik Vijeća otvara raspravu.

Kako se nitko nije javio za riječ predsjednik zaključuje raspravu i stavlja na glasovanje prijedlog Godišnjeg plana.

Općinsko vijeće Općine Čepin sa 10 glasova ZA donijelo je

GODIŠNJI PLAN RAZVOJA SUSTAVA CIVILNE ZAŠTITE

S FINANCIJSKIM UČINCIMA ZA TROGODIŠNJE RAZDOBLJE 2019.-2021. GODINE

(Godišnji plan je sastavni dio ovog Zapisnika)

TOČKA 18. **DONOŠENJE ODLUKE O POVEĆANJU TEMELJNOG KAPITALA U**

 **DRUŠTVU UREDNOST d.o.o. ČEPIN**

Vijećnici su zajedno sa dnevnim redom dobili i materijal za točku 18. dnevnog reda.

S ovom točkom dnevnog reda nazočne vijećnike je upoznao pročelnik K. Crnković rekavši kako je to povećanje u smislu osnivača.

Općinski načelnik naveo je kako je intencija države da se od cca 150 do 160 vodocrpilišta, isporučitelja vode i odvodnje svede na nekih 21. To znači danas sutra kada bude spajanje, a to će najvjerojatnije biti sa Vodovodom da će nama suvlasnički dio u strukturi Vodovoda-Osijek porasti.

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

ODLUKU

o povećanju temeljnog kapitala u društvu Urednost d.o.o. Čepin

(Odluka je sastavni dio ovog Zapisnika)

TOČKA 19. DONOŠENJE ODLUKE O OBUSTAVI ISPLATE SREDSTAVA ZA

 REDOVITO GODIŠNJE FINANCIRANJE IZ PRORAČUNA OPĆINE ČEPIN

 VIJEĆNIKU DRAŽENU ARNOLDU

Vijećnici su zajedno sa dnevnim redom dobili i materijal za točku 19. dnevnog reda.

S ovom točkom dnevnog reda nazočne vijećnike je upoznao pročelnik K. Crnković rekavši kako je 26. studenog 2018. g. Državno izborno povjerenstvo je dostavilo Općinskoj upravi Općine Čepin prijedlog za donošenje Odluke o obustavi isplate sredstava za redovito godišnje financiranje iz Proračuna Općine Čepin., te pročitao navedeni prijedlog Državnog izbornog povjerenstva. Rok za dostavu je bio 01. ožujka 2018. g**, te naveo kako je Zakon propisao da se razmjernom broju dana utvrđuje obustava.**

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

ODLUKU

o obustavi isplate sredstava za redovito godišnje financiranje iz Proračuna

Općine Čepin vijećniku Draženu Arnoldu

(Odluka je sastavni dio ovog Zapisnika)

TOČKA 20. DONOŠENJE ODLUKE O OBUSTAVI ISPLATE SREDSTAVA ZA

 REDOVITO GODIŠNJE FINANCIRANJE IZ PRORAČUNA OPĆINE

 ČEPIN VIJEĆNICI TANJI PAUN

Vijećnici su zajedno sa dnevnim redom dobili i materijal za točku 20. dnevnog reda.

Sa ovom točkom dnevnog reda upoznao je nazočne vijećnik pročelnik K. Crnković te naveo da kada je od Državnog izbornog povjerenstva došao prijedlog za vijećnika Dražena Arnolda isto je došao i prijedlog za vijećnicu T. Paun.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

ODLUKU

o obustavi isplate sredstava za redovito godišnje financiranje iz Proračuna

Općine Čepin vijećnici Tanji Paun

(Odluka je sastavni dio ovog Zapisnika)

TOČKA 21. DONOŠENJE ZAKLJUČKA O DAVANJU PRETHODNE SUGLASNOSTI

 NA PRIJEDLOG STATUTA JAVNE VATROGASNE POSTROJBE ČEPIN

Vijećnici su zajedno sa dnevnim redom dobili i materijal za točku 21. dnevnog reda.

S ovom točkom dnevnog reda nazočne vijećnike je poznao pročelnik K. Crnković naveo je kako je privremeni ravnatelj uputio prijedlog Statuta, te kako je člankom 54. definiran stavkom 1. Zakona o ustanovama propisano da osnivač daje prethodnu suglasnost na Statut.

**Privremeni ravnatelj DVD-a Čepin** upoznao je nazočne vijećnika sa predloženim Statutom, te se zahvalio Općinskom vijeću i Općinskoj upravi što je se nakon 17 godina prepoznao jedan kvalitetan projekat za sigurnost građana ne samo naše Općine nego i ove dvije Općine.

Predsjednik Vijeća otvara raspravu.

Predsjednik Vijeća zaključuje raspravu i stavlja na glasovanje prijedlog Odluke.

Općinsko vijeće Općine Čepin sa 10 glasova ZA donijelo je

Zaključak

o davanju prethodne suglasnosti na Prijedlog

Statuta Javne vatrogasne postrojbe Čepin

(Odluke je sastavni dio ovog Zapisnika)

TOČKA 22. DONOŠENJE ZAKLJUČKA O DAVANJU PRETHODNE SUGLASNOSTI

 NA PRIJEDLOG STATUTA CENTRA ZA KULTURU ČEPIN

Vijećnici su zajedno sa dnevnim redom dobili i materijal za točku 22. dnevnog reda.

Pročelnik K. Crnković naveo je kako je ravnatelj Centra za kulturu Čepin uputio prijedlog Statuta Centra za kulturu Čepin, te naveo kako se isti nije mijenjao od 1996. godine, te da ga je potrebno uskladiti sa Zakonom. Naveo je kako je središnje tijelo nadzora Ministarstvo kulture te da će se isti nakon donošenja i stupanja na snagu uputiti na dodatni nadzor Ministarstvu kulture.

Točku dnevnog reda također je pojasnio i Ž. Mamić ravnatelj Centra za kulturu Čepin. Istaknuo je kako se u Katastru čestica Centra vodi pod kućnim brojem 98, te je predložio da se predloženom Zaključku članka 8. stavak 1. gdje stoji „Poslovna adresa Centra je Čepin, Kralja Zvonimira 96“, izmjeni na: „Poslovna adresa Centra je Čepin, K. Zvonimira 98“

Predsjednik Vijeća otvara raspravu.

Kako se nitko nije javio za riječ predsjednik Vijeća zaključuje raspravu i stavlja na glasovanje prijedlog Zaključka.

**Općinsko vijeće Općine Čepin prihvatilo je prijedlog Ž. Mamića,** ravnatelja Centra za kulturu Čepin da se članka 8. stavak 1. gdje stoji „Poslovna adresa Centra je Čepin, Kralja Zvonimira 96“, izmjeni na: „Poslovna adresa Centra je Čepin, K. Zvonimira 98“, sa 10 glasova ZA donijelo je

ZAKLJUČAK

o davanju prethodne suglasnosti na Prijedlog

Statuta Centra za kulturu Čepin

(Zaključak je sastavni dio ovog Zapisnika)

TOČKA 23. RAZNO

Zamjenik općinskog načelnika I. Žeravica predložio je da se s obzirom ponavljaju situacije a kao što je to i danas da materijali budu obilati toliko da ne stanu u jednu kovertu, a i s obzirom da je to i ne ekološki način razmišljanja, djelovanja, a i jedinični troška za općinu, predložio je da svaki vijećnik dobije laptop sa svojom email adresom i da se materijali u buduće šalju emailom.

Sjednica je zaključena u 21,41 sati.

ZAPISNIČAR:

Mladenka Bagarić

KLASA: 021-05/18-01/11

URBROJ: 2158/05-18-1 PREDSJEDNIK

 OPĆINSKOG VIJEĆA

Čepin, 19. prosinca 2018. Robert Periša, dipl.oec.